MAN.CONF(5)

IME
man.conf - konfiguracijski podaci za man

OPIS
Ovu datoteku čita man(1), a sadrži (a) informacije o izgradnji staze pretraživanja za man, (b) pune staze i imena raznih programa kao što je nroff, eqn, tbl itd. koje man koristi, te (c) popis programa za dekomprimiranje datoteka s navedenim nastavcima. Neka druga verzija ove datoteke može se odrediti pomoću

    man -C osobni_man.conf ...

Imenima naredbi mogu se dodati opcije. Opcije korisne za nroff mogu se naći u grotty(1). Na primjer, umjesto predodređenog reda

    NROFF /usr/bin/groff -mandoc -Tlatin1

možete napisati

    NROFF /usr/bin/groff -mandoc -Tlatin1 -P-u -P-b

kako biste isključili potcrtavanje i precrtavanje.

TAKOĐER POGLEDAJTE
col(1), (g)eqn(1), (g)pic(1), groff(1), grotty(1), (g)refer(1), (g)tbl(1), less(1), man(1), te compress(1), gzip(1).